Лалова је 19. јуна 2004. у Пловдиву трку на 100 метара истрчала за 10.77 секунди, чиме је изједначила најбољи резултат Ирине Привалове, што је у том тренутку био шести најбољи резултат у историји. На Олимпијским играма 2004. је заузела четврто место у трци на 100 и пето место у трци на 200 метара. На Европском првенству у дворани 2005. у Мадриду освојила је златну медаљу у трци на 200 метара истрчавши ту деоницу за 22.91 секунду.